રુપક સાથે ગાળેલી પળો સ્વાતિ યાદ કરવા લાગી. ફોરેન રિર્ટન કહેવાતો યુવાન આવા હીન વિચારો ધરાવતો હશે? એવી એને કલ્પના પણ ન હતી. કેવો નેરોમઇન્ડેડ હતો એ! એવાની સાથે આખી જીંદગી કઇ રીતે જાય? ને શું એ કહે એમ જ મારે કરવાનું? એ પુરુષ છે તો શું થઇ ગયું? મારા સ્વતંત્ર વિચારોને એણે માન આપવું જોઇએ કે નહિ? સ્વાતિ ડબલ ગ્રેજ્યુએટ યુવતી હતી. મધ્યમ પરિવારની એક હસમુખી, ડાહી અને શાલિન છોકરી હતી. દેખાવડી પણ ખરી જ. એટલે એના માટે સારા ઘરનાં અને સારું ભણેલા યુવાનોના માંગા આવતાં હતા.